wannaphong/clean_thaiwikipedia huggingface dataset:
# แอนดรอมิดา 1
แอนดรอมิดา 1  เป็นดาราจักรทรงกลมแคระ (dwarf spheroidal galaxy) ไกลประมาณ 2.40 ล้านปีแสงในกลุ่มดาวแอนดรอมิดา แอนดรอมิดา 1 เป็นส่วนหนึ่งของกลุ่มดาราจักรท้องถิ่นและดาราจักรบริวารของดาราจักรแอนดรอมิดา (เอ็ม31) อยู่ประมาณ 3.5 องศาทางตอนใต้และทางตะวันออกของดาราจักรแอนดรอมิดาเล็กน้อย
 อ้างอิง
# ภาษาบอนต็อก
ภาษาบอนต็อก (Bontoc) เป็นภาษาที่มีการพูดโดยชาวบอนต็อกในจังหวัดบูลูบุนดูคินทางตอนเหนือของฟิลิปปินส์
 อ้างอิง
# ภาษาอีฟูเกา
ภาษาอีฟูเกา (Ifugao) เป็นภาษาในตระกูลภาษาออสโตรนีเซียนพูดในซอกเขาในจังหวัดอีฟูเกา, ฟิลิปปินส์ มีความใกล้เคียงกับภาษาบอนต็อกและภาษาคันคานาเอย์(Lebar, 1975: 78) และยังมีคำอีกหลายคำที่นำมาจากภาษาอีโลกาโน
 อ้างอิง
# WISE 1405+5534
WISE 1405+5534 (ชื่อเต็ม WISEPC J140518.40+553421.4) เป็นดาวแคระน้ำตาลของการจัดประเภทดาวฤกษ์ Y0 (pec?) ตั้งอยู่ในกลุ่มดาวหมีใหญ่ ที่ประมาณ 25.3 ปีแสงจากโลก เป็นหนึ่งในเพื่อนบ้านที่ใกล้ที่สุดของดวงอาทิตย์
 อ้างอิง
# แอลฟาแอนดรอมิดา
แอลฟาแอนดรอมิดา (Alpha Andromedae, α Andromedae, ย่อว่า Alpha And หรือ α And) เป็นดาวฤกษ์ที่ห่างจากดวงอาทิตย์ 97 ปีแสง และเป็นดาวที่สว่างที่สุดในกลุ่มดาวแอนดรอมิดา ตั้งอยู่ทางตะวันออกเฉียงเหนือของกลุ่มดาวม้าบิน และเป็นดาวด้านซ้ายบนของสี่เหลี่ยมใหญ่ม้าบิน
# อาร์ติสตัสอาเซซิโนส
อาร์ติสตัสอาเซซิโนส (ยังเป็นที่รู้จักกันในนาม โดเบลอา หรือ อาอา) เป็นแก๊งข้างถนนเม็กซิโก ที่ทำงานในฐานะปีกติดอาวุธของแก๊งค้ายาซินาโลอา ในซิวดัดฆัวเรซ
# การแกว่งกวัด
การแกว่งกวัด เป็นการเคลื่อนที่ซ้ำไปมา จากด้านหนึ่งไปอีกตำแหน่งหนึ่งรอบตำแหน่งกลาง (มักจะเป็นจุดสมดุล) หรือระหว่างจุดสองจุดหรือมากกว่านั้น พจน์ของการสั่น ถูกใช้ในการอธิบายการกวัดแกว่งเชิงกล ตัวอย่างที่คุ้นเคยเรื่องการกวัดแกว่ง ได้แก่ การแกว่งของลูกตุ้ม และไฟฟ้ากระแสสลับ

การแกว่งกวัดที่เกิดขึ้นไม่เพียงพบในระบบกลศาสตร์เท่านั้น แต่ยังพบในระบบไดนามิกแทบจะทุกแขนงของวิทยาศาสตร์ ยกตัวอย่างเช่น การเต้นของหัวใจมนุษย์ (สำหรับการไหลเวียนโลหิต) วัฏจักรธุรกิจในระบบเศรษฐศาสตร์ วัฏจักรประชากรของผู้ล่า-เหยื่อในสาขานิเวศวิทยา ธรณีพิภพใต้พิภพในสาขาธรณีวิทยา การสั่นของสายในเครื่องดนตรี การส่งสัญญาณเป็นระยะ ๆ ของเซลล์ประสาทในสมอง และการกระพริบเป็นระยะ ๆ ของดาวแปรแสงเซฟีด (Cepheid variable stars) ในทางดาราศาสตร์

ดูเพิ่ม

Antiresonance
Beat (acoustics)
BIBO stability
Critical speed
Cycle (music)
Dynamical system
Earthquake engineering
Feedback
Frequency
Oscillator phase noise
Periodic function
Phase noise
Reciprocating motion
Resonator
Rhythm
Seasonality
Self-oscillation
Hidden oscillation
Signal generator
Squegging
Strange attractor
Structural stability
Tuned mass damper
Vibration
Vibrator (mechanical)
# คาวายัน (จังหวัดอีซาเบลา)
คาวายัน (ภาษาอีโลกาโน: Siudad ti Cauayan, ภาษาฟิลิปีโน: ungsod ng Cauayan) เป็นนครอันดับสามในจังหวัดอีซาเบลา, ฟิลิปปินส์ ประชากรในปี ค.ศ. 2015 มีประมาณ 129,523 คน
 อ้างอิง
# การศึกษาในประเทศคูเวต
รัฐคูเวตตั้งอยู่ทางเหนืออ่าวเปอร์เซีย ซึ่งมีนโยบายสนับสนุนทางการศึกษา โดยให้โอกาสแก่เด็กทุกคนให้ได้รับการศึกษาโดยไม่แบ่งชนชั้นหรือวรรณะ แม้ว่าจะเป็นเด็กที่ต้องดูแลเป็นพิเศษ ประเทศคูเวตได้รับการจัดอันดับอยู่ที่อันดับ 63 ตามดัชนีการพัฒนามนุษย์ หรือ เฮชดีไอ โดยจัดอันดับในปี ค.ศ. 2011 ซึ่งจัดทำโดยโครงการพัฒนาแห่งสหประชาชาติ หรือ ยูเอ็นดีพี ถือว่าเกินมาตราฐานที่ได้ตั้งไว้ในส่วนท้องถิ่นของประเทศ ระบบการศึกษาในประเทศคูเวตถือว่าประสบความสำเร็จอย่างมาก ในปี ค.ศ. 2006 โดยค่าบำรุงการศึกษาภายในประเทศเป็นร้อยละ 13 ของค่าใช้จ่ายภายในประเทศ เมื่อเทียบกับกลุ่มประเทศองค์การเพื่อความร่วมมือและการพัฒนาทางเศรษฐกิจ หรือ โออีซีดี แม้จะต่ำกว่ากลุ่มประเทศในแถบอาหรับ แต่ถ้าเป็นจีดีพีประเทศมีร้อยละ 3.9 ซึ่งถือว่าต่ำในกลุ่มประเทศองค์การเพื่อความร่วมมือและการพัฒนาทางเศรษฐกิจ

ในปี ค.ศ. 2005 การรู้หนังสือของประเทศคูเวตถือว่าอยู่ที่ร้อยละ 94
ประเทศคูเวตมุ่งมั่นที่จะพัฒนาเด็กทุกเพศและทุกวัย กระทรวงศึกษาธิการยังเน้นให้ผู้หญิงภายในประเทศหันมาทำงาน โดยมีการเปิดเปิดโรงฝึกอาชีพ เช่น ในปี ค.ศ. 1989 มีการเปิดคลินิกเพื่อให้ผู้หญิงที่สนใจในวิชาพยาบาล เป็นต้น
รัฐบาลประเทศคูเวตจะมอบทุนให้กับนักเรียนที่สามารถเข้าไปสู่มหาวิทยาลัยในสหรัฐ, สหราชอาณาจักร หรือสถาบันการต่างประเทศ
# ลฺหวี่
ลฺหวี่  ถอดเสียงแบบ พินอิน และแบบ เวด-ไจลส์ ว่า Lü เป็นนามสกุลจีน เขียนเป็นอักษรจีนตัวย่อว่า 吕 และเขียนเป็นอักษรจีนตัวเต็มว่า 呂 เป็นนามสกุลที่ใช้มากที่สุดเป็นอันดับที่ 47 ของประเทศจีน มีผู้ใช้นามสกุลนี้ราว 5.6 ล้านคน หรือคิดเป็น 0.47% ของประชากรชาวจีนในปี ค.ศ. 2002 เป็นนามสกุลที่ใช้กันมากเป็นพิเศษในมณฑลชานตง และมณฑลเหอหนาน

นามสกุลนี้มีที่มาจากชื่อ รัฐลฺหวี่ ของจีนยุคโบราณ ลฺหวี่ ช่าง (ราวศตวรรษที่ 11 ก่อนคริสตกาล รู้จักกันในชื่อเจียง จื่อหยา) ผู้ก่อตั้ง รัฐฉี เป็นคนแรกที่พบว่าใช้นามสกุลนี้ ลฺหวี่จัดเป็นนามสกุลลำดับที่ 22 ใน ตำรานามสกุล 100 ตระกูล ของ ราชวงศ์ซ่ง 

รายชื่อบุคคลที่มีชื่อเสียง
ลฺหวี่ ช่าง หรือ เจียง จื่อหยา (ราวศตวรรษที่ 11 ก่อนคริสตกาล) ขุนพลแห่งราชวงศ์โจว และผู้ก่อตั้งรัฐฉี 
ลฺหวี่ จี๋ หรือ ฉีติงกง (ราวศตวรรษที่ 10 ก่อนคริสตกาล) ผู้ปกครองรัฐฉีคนที่สอง
ลฺหวี่ ปู้เหวย์ (291? - 235 ปีก่อนคริสตกาล) อัครมหาเสนาบดีแห่งรัฐฉิน
จักรพรรดินีลฺหวี่ (241 - 180 ปีก่อนคริสตกาล) พระมเหสีของ จักรพรรดิฮั่นเกาจู่ ขึ้นมามีอำนาจปกครองหลังการสวรรคตของพระสวามี
จักรพรรดินีลฺหวี่ (เสียชีวิตราว 180 ปีก่อนคริสตกาล) พระมเหสีของจักรพรรดิฮั่นเซ่าตี้ฮง
แม่ลฺหวี (เสียชีวิต ค.ศ. 18) ผู้กบฏต่อต้าน ราชวงศ์ซิน
ลิโป้ หรือ ลฺหวี่ ปู้ (เสียชีวิต ค.ศ. 199) ขุนศึกในยุค ราชวงศ์ฮั่นตะวันออก
ลิบอง หรือ ลฺหวี่ เหมิง (ค.ศ. 178 - 220) ขุนพลแห่งง่อก๊ก
ลิต้าย หรือ ลฺหวี่ ไต้ (ค.ศ. 161 - 256) ขุนพลแห่งง่อก๊ก
ลิห้อม หรือ ลฺหวี่ ฟ่าน (เสียชีวิต ค.ศ. 228) ขุนนางแห่งง่อก๊ก
# แม่น้ำราจัง
แม่น้ำราจัง  เป็นแม่น้ำในรัฐซาราวัก ประเทศมาเลเซีย แม่น้ำอยู่ทางทิศตะวันตกเฉียงเหนือของเกาะบอร์เนียวและมีต้นกำเนิดอยู่ที่เทือกเขาอีรัน แม่น้ำมีความยาวประมาณ 563 กม. ไหลผ่านเมืองกาปิตแล้วลงทะเลจีนใต้ แม่น้ำราจังเป็นแม่น้ำสายยาวที่สุดในประเทศมาเลเซียRajang River Encyclopædia Britannica. URL assessed on 2 September 2012 แควแม่น้ำสายสำคัญได้แก่ แม่น้ำบาลูวี แม่น้ำกาตีบัซ แม่น้ำเงอมะฮ์ แม่น้ำอีรัน แม่น้ำปีลา แม่น้ำบัลเละฮ์ แม่น้ำบังกิต และแม่น้ำกาโนวิต

โครงการโรงไฟฟ้าพลังน้ำที่ใหญ่และสูงที่สุดในประเทศมาเลเซียคือ โครงการเขื่อนโรงไฟฟ้าพลังน้ำบากุนตั้งอยู่ใกล้กับน้ำตกบากุน บริเวณแม่น้ำบาลูวี
# ยาเบื่อหนู
ยาเบื่อหนู  เป็นสารเคมีที่ใช้ในการควบคุมสัตว์รังควาน ซึ่งถูกผลิตและจัดจำหน่ายโดยมีวัตถุประสงค์หลักเพื่อฆ่าสัตว์ฟันแทะ

ยาเบื่อหนูบางชนิดฆ่าสัตว์ฟันแทะทันทีเมื่อสัมผัส ในขณะที่สารบางชนิดอื่นต้องถูกสัมผัสมากกว่าหนึ่งครั้งถึงจะแสดงผล สัตว์ฟันแทะมักจะไม่กินอาหารที่แปลกใหม่ (สะท้อนกับการปรับตัวของสัตว์ฟันแทะที่ไม่สามารถอาเจียนอาหาร) แต่จะชิม รอและสังเกตว่าอาหารที่กินทำให้ตัวสัตว์เองหรือสัตว์อื่นป่วยหรือไม่ โดยพฤติกรรมการเข็ดขยาดต่อสารพิษ (poison shyness) ของสัตว์จะถูกรับมือด้วยสารพิษที่มีผลกับสัตว์เมื่อสัมผัสหลายครั้ง

นอกจากยาเบื่อหนูยังเป็นสารที่ก่อพิษโดยตรงกับสัตว์เลี้ยงลูกด้วยนมเช่น สุนัข แมว และมนุษย์  สารเคมีกำจัดหนูยังสามารถก่อพิษทางอ้อมให้แก่สัตว์ที่ล่าหรือกินซากสัตว์ฟันแทะที่ตายจากสารเคมีกำจัดหนู

 แบบใช้สารเคมี 
 ยาต้านการแข็งตัวของเลือด 
ยาต้านการแข็งตัวของเลือด (anticoagulant) มีความหมายคือสารที่ได้รับหลายครั้ง (ฆ่าสัตว์หลังจากหนึ่งถึงสองอาทิตย์ที่กินสารในปริมาณอันตราย มักไม่เร็วกว่านี้) การได้รับสารเพียงครั้งเดียว (ยารุ่นที่สอง) หรือหลายครั้ง (ยารุ่นที่หนึ่ง) ซึ่งทำหน้าที่ในกีดกันวงจรของวิตามินเคและก่อให้เกิดข้อบงพร่องในการผลิตสารที่มีผลของการให้เลือดแข็งตัว โดยส่วนใหญ่คือโพรทรอมบิน (prothrombin) โปรคอนเวอร์ติน (proconvertin) 

นอกจากการก่อความบกพร่องในระบบอาหารแล้ว สารยาต้านการแข็งตัวของเลือด 4-ไฮดรอกซีคูมาริน (4-hydroxycoumarin) 4-ไธโอโครมเมนอน (4-thiochromenone) และอินดานไดโอน (indandione) ยังสามารถสร้างความเสียหายให้แก่หลอดเลือดฝอยเมื่อสัตว์กินสารเป็นจำนวนมาก โดยสารนี้ทำให้การผ่านของสารอื่น ๆ ในเส้นเลือดง่ายขึ้น จนกระทั่งเกิดการตกเลือดภายใน ผลกระทบเหล่านี้เกิดขึ้นเรื่อยในเวลาหลายวัน จนกระทั่งเมื่อถึงการก่อพิษขั้นสุดท้าย สัตว์ฟันแทะจะเหนื่อยล้าและล้มลงเนื่องจากภาวะของเหลวในกระแสเลือดลดลงหรือโลหิตจาง และตายอย่างสงบ ข้อสงสัยเกี่ยวกับการใช้สารเหล่านี้เพื่อกำจัดสัตว์ฟันแทะเป็นวิธีที่ปรานีหรือไม่ ได้รับความสนใจมากยิ่งขึ้น

ข้อได้เปรียบของการใช้ยาต้านการแข็งตัวของเลือดเพื่อกำจัดหนูคือระยะเวลาสำหรับสารพิษที่ออกฤทธิ์และฆ่าสัตว์ ซึ่งหมายความว่าสัตว์ฟันแทะจะไม่รู้ตัวว่าสารพาที่กินเป็นสิ่งที่ก่อความเสียหายภายในร่างกายของมันเอง

 สารยาต้านการแข็งตัวของเลือดรุ่นแรกมักจะมีความเป็นพิษน้อยกว่ารุ่นสอง โดยการที่จะให้สารนั้นมีฤทธิ์ได้ สารจะต้องมีความเข้มข้นที่สูง (มักจะอยู่ประมาณร้อยล่ะ 0.1-0.005) และต้องถูกกินเป็นบ่อยครั้งเพื่อที่จะให้สารพิษนั้นสะสมในระดับอันตราย

 สารยาต้านการแข็งตัวของเลือดรุ่นสองมักมีความเป็นพิษมากกว่ารุ่นแรก โดยสารรุ่นนี้สามารถถูกใช้งานโดยมีความเข้มข้นต่ำ (มักจะอยู่ประมาณร้อยล่ะ 0.005-0.001) และเป็นพิษพอที่สัตว์ฟันแทะกินครั้งเดียวแล้วมีผลกระทบ นอกจากนี้แล้วสารรุ่นนี้ยังสามารถใช้เพื่อรับมือสัตว์ฟันแทะที่ดื้อยารุ่นแรก

วิตามินเค-1 สามารถใช้เพื่อเป็นยาแก้พิษสำหรับสัตว์เลี้ยงหรือมนุษย์ที่ได้รับยาต้านการแข็งตัวของเลือด สารพิษเหล่านี้ทำหน้าที่โดยปิดกั้นการทำงานของตับ และในกรณีที่อยู่ในขั้นติดพิษที่สูง ร่างกายจะไม่มีสารที่มีผลของการให้เลือดแข็งตัวหลายชนิด และปริมาณของเลือดที่หมุนเวียนจะหายไป เพราะฉะนั้นการให้เลือด (ซึ่งมีสารที่มีผลของการให้เลือดแข็งตัว) สามารถช่วยชีวิตสัตว์ที่ได้รับสารพิษได้
# เจน วงศ์วรโชติ
เจน วงศ์วรโชติ (เกิด 7 มกราคม พ.ศ. 2527) เป็นนักวิ่งระยะไกลหญิงชาวไทย

เธอได้ศึกษาที่ประเทศสหรัฐอเมริกา โดยได้รับปริญญาด้านการจัดการปัญหาสาธารณสุข ที่มหาวิทยาลัยโคลัมเบีย ในปี พ.ศ. 2557 เธอได้เข้าร่วมการแข่งขันนิวยอร์กรันเนอร์ ซึ่งเธอได้รับเลือกให้เป็นนักวิ่งประจำปีในกลุ่มอายุเดียวกับของเธอ  เธอได้รับเหรียญทองแดงในการแข่งขันวิ่ง 10,000 เมตร ของบุคคลหญิงที่การแข่งขันกีฬาภูมิภาคเอเชียตะวันออกเฉียงใต้ 2015 หรือ ซีเกมส์ 2015 จัดขึ้นในประเทศสิงคโปร์ และเธอวิ่งได้ลำดับ 91 ในการแข่งขันโอลิมปิก 2016 หรือ ริโอ 2016 จัดขึ้นในประเทศบราซิล
# ลูกตุ้มของเคเตอร์
ลูกตุ้มของเคเตอร์เป็นลูกตุ้มอิสระแบบหนึ่ง ซึ่งประดิฐษ์โดยนักฟิสิกส์จากอังกฤษ และกัปตัของกองทัพ เฮนรี่ เคเตอร์ในปี 1817Kater, Henry (1818). "An account of experiments for determining the length of the pendulum vibrating seconds in the latitude of London". Phil. Trans. R. Soc. London. 104 (33): 109. Retrieved 2008-11-25. สำหรับการใช้เป็นเครื่องวัดความเร่งเนื่องจากแรงโน้มถ่วงในบริเวณนั้น อุปกรณ์นี้มีข้อดีเช่นเดียวกับเครื่องวัดความโน้มถ่วงที่ทำจากลูกตุ้มแบบอื่นๆ คือ สามารถใช้งานวัดได้โดยไม่ต้องทราบถึงตำแหน่งศูนย์กลางมวลที่แน่นอนของอุปกรณ์ ทำให้การวัดทำได้ละเอียดมากขึ้น เป็นช่วงเวลากว่าศตวรรษ ที่ลูกตุ้มของเคเตอร์ และอุปกรณ์คล้ายกันนี้ ถูกใช้เป็นเครื่องมือมาตรฐานในการศึกษาสันฐานของโลกจนถึงช่วงคริสต์ศักราชที่ 1930 ปัจจุบัน ลูกตุ้มของเคเตอร์ถูกใช้เป็นเครื่องมือในการแสดงสมบัติของหลักการเคลื่อนที่ของลูกตุ้มเท่านั้น
# อลีครห์
อลีครห์  เป็นนครในรัฐอุตตรประเทศ ทางตอนเหนือของประเทศอินเดีย มีชื่อเสียงด้านอุตสาหกรรมกุญแจและเป็นศูนย์กลางบริหารของเขตอลีครห์ เมืองตั้งอยู่ทางทิศตะวันตกเฉียงเหนือของเมืองกานปุระ 307 กิโลเมตร (191 ไมล์) และอยู่ทางทิศตะวันออกเฉียงใต้ของเมืองหลวงประเทศ กรุงนิวเดลี  145 กิโลเมตร (90 ไมล์) เป็นที่ตั้งของมหาวิทยาลัยอลีครห์มุสลิม เมืองอลีครห์เป็นเมืองใหญ่เป็นอันดับ 8 ของรัฐอุตตรประเทศ และใหญ่เป็นอันดับ 55 ของอินเดีย
# มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ
ดูบทความหลักที่ มหาวิทยาลัยมหามกุฏราชวิทยาลัย

มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ  เป็นศูนย์การศึกษาของมหาวิทยาลัยมหามกุฏราชวิทยาลัย วิทยาเขตศรีล้านช้าง ตั้งอยู่ที่อำเภอชุมแพ จังหวัดขอนแก่น

ประวัติ
มหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ ก่อตั้งขึ้นเมื่อวันที่ 28 มกราคม พ.ศ. 2547  โดยเริ่มแรกกรรมการประจำวิทยาเขตศรีล้านช้าง ได้ประชุมพิจารณาโครงการขยายห้องเรียนมาเปิดสอนที่อำเภอชุมแพ  จังหวัดขอนแก่น

 หลักสูตร 
 หลักสูตรที่เปิดสอนในมหาวิทยาลัยมหามกุฏราชวิทยาลัย วิทยาเขตศรีล้านช้าง ศูนย์การศึกษาชุมแพ คณะ/ภาควิชา ระดับปริญญาตรี ระดับปริญญาโท ระดับปริญญาเอกคณะสังคมศาสตร์หลักสูตรรัฐศาสตรบัณฑิต (ร.บ.)
สาขาวิชาการปกครอง
สาขาวิชาการปกครอง (ภาคพิเศษ)	
หลักสูตรศิลปศาสตรบัณฑิต (ศศ.บ.)
สาขาวิชาพุทธศาสตร์เพื่อการพัฒนา
# เขตพิเศษยกยาการ์ตา
เขตพิเศษยกยาการ์ตา  เป็นเขตพิเศษมีสถานะเท่าจังหวัดของประเทศอินโดนีเซีย ตั้งอยู่ทางตอนใต้ของเกาะชวา ติดกับมหาสมุทรอินเดียทางทิศใต้ และมีพื้นที่ติดกับจังหวัดชวากลาง ปกครองโดยรัฐสุลต่านยกยาการ์ตา เขตพิเศษนี้เป็นดินแดนเดียวที่ได้การยอมรับอย่างเป็นทางการว่าเป็นราชาธิปไตยจากรัฐบาลอินโดนีเซีย มีเมืองหลักคือยกยาการ์ตาซึ่งเป็นศูนย์กลางเศรษฐกิจ

รัฐสุลต่านยกยาการ์ตาก่อตั้งมาตั้งแต่ปี ค.ศ. 1755 ได้สนับสนุนในการเป็นเอกราชของอินโดนีเซียอย่างไม่เปลี่ยนแปลงในช่วงการปฏิวัติชาติอินโดนีเซีย (1945–1949) เขตพิเศษยกยาการ์ตาปกครองโดยสุลต่านฮาเมิงกูบูโวโนในฐานะผู้ว่าเขตพิเศษ และเจ้าชายปากูอาลัมในฐานะรองผู้ว่าฯ เขตพิเศษมีพื้นที่ 3,185.8 ตร.กม. เป็นจังหวัดที่เล็กที่สุดเป็นอันดับ 2 ถัดจากจาการ์ตา

 หน่วยการบริหาร 
เขตพิเศษยกยาการ์ตาแบ่งออกเป็น 4 อำเภอหรือกาบูปาเต็น 1 นครหรือโกตา และ 78 ตำบล (กาปาเนอวน ใน 4 อำเภอและ เกอมัน- ในนครยกยาการ์ตา)

อำเภอ

นคร
 ยกยาการ์ตา (เมืองหลัก)
# อาลค์มาร์
อาลค์มาร์  เป็นนครและเทศบาลในประเทศเนเธอร์แลนด์ ตั้งอยู่ในจังหวัดนอร์ทฮอลแลนด์ อาลค์มาร์เป็นที่รู้จักเรื่องการมีตลาดเนยดั้งเดิม เป็นจุดหมายการท่องเที่ยวด้านวัฒนธรรม
# ขัณฑวา
ขัณฑวา  เป็นเมืองในรัฐมัธยประเทศ ประเทศอินเดีย เป็นศูนย์กลางการปกครองของอำเภอขัณฑวา เดิมทีชื่อเขตนิมาร์ตะวันออก

ขัณฑวาเป็นเมืองโบราณ มีสถานที่สักการะเป็นจำนวนมากเช่นเดียวกับหลายเมืองของอินเดีย ศาสนสถานส่วนใหญ่เป็นโบสถ์พราหมณ์หรือโบสถ์เชน ตั้งแต่ศตวรรษที่ 12 เป็นศูนย์กลางของศาสนาเชน และในช่วงการปกครองของอังกฤษ ถูกแทนโดยเมืองพุรหานปุระ  

ขัณฑวาเป็นชุมทางรถไฟที่สำคัญ มีสายมัลวะเชื่อมต่ออินโดร์กับเดกกัน พบกับเส้นทางหลัก สายตะวันออก–ตะวันตก จากมุมไบไปโกลกาตา
# กลีเซอ 86 บี
กลีเซอ 86 บี (Gliese 86 b, Gl 86 b) เป็นดาวเคราะห์นอกระบบห่างจากดวงอาทิตย์ประมาณ 35 ปีแสงในกลุ่มดาวแม่น้ำ โคจรรอบดาวแคระส้มกลีเซอ 86 โดยใช้เวลา 15.78 วัน ค้นพบโดยนักวิทยาศาสตร์ชาวฝรั่งเศสในปี 1998
 อ้างอิง
# 54 พิสเซียม บี
54 Piscium b เป็นดาวแคระน้ำตาล ห่างจากดวงอาทิตย์ประมาณ 36 ปีแสงในกลุ่มดาวปลา โคจรรอบ 54 พิสเซียม ในวงโคจรที่ผิดปกติมากทุก ๆ สองเดือน มวลต่ำสุดเท่าที่คำนวณคือหนึ่งในห้าของดาวพฤหัสบดี
 อ้างอิง
# แม่น้ำกฤษณา
แม่น้ำกฤษณา (Krishna River)  เป็นแม่น้ำที่มีปริมาณน้ำไหลเข้าและมีพื้นที่รองรับน้ำมากที่สุดอันดับ 4 ของอินเดีย รองจากแม่น้ำคงคา แม่น้ำโคทาวรี และแม่น้ำพรหมบุตร แม่น้ำมีความยาวเกือบ  ยังเป็นแหล่งน้ำสำคัญให้กับรัฐมหาราษฏระ รัฐกรณาฏกะ รัฐเตลังคานา และรัฐอานธรประเทศ

แม่น้ำกฤษณามีต้นกำเนิดอยู่ในเทือกเขาฆาฏตะวันตกใกล้เมืองมหาพเลศวรที่ระดับความสูงราว 1,300 เมตร ในรัฐมหาราษฏระทางตอนกลางของอินเดีย มีเมืองวิชยวาฑะเป็นเมืองใหญ่ที่สุดที่ตั้งอยู่ริมฝั่งแม่น้ำกฤษณา
# กลีเซอ 86
กลีเซอ 86  เป็นดาวแคระส้ม ห่างจากดวงอาทิตย์ประมาณ 36 ปีแสงในกลุ่มดาวแม่น้ำ ได้รับการยืนยันว่าดาวแคระขาวโคจรรอบดาวฤกษ์หลัก ในปี 1998 หอดูดาวยุโรปใต้ได้ประกาศว่าดาวเคราะห์นอกระบบได้โคจรรอบดาวฤกษ์ดวงนี้ด้วย
 อ้างอิง
# แม่น้ำนรรมทา
แม่น้ำนรรมทา  หรืออาจเรียกว่า เรวา (रेवा) เป็นแม่น้ำทางตอนกลางของประเทศอินเดีย ยังเป็นที่รู้จักว่าเป็น "เส้นชีวิตแห่งคุชราตและมัธยประเทศ" เพราะได้ให้สิ่งต่าง ๆ หลากหลายทางแก่รัฐคุชราตและรัฐมัธยประเทศ ยังได้สร้างขอบเขตประเพณีระหว่างอินเดียเหนือกับอินเดียใต้ และไหลไปทางทิศตะวันตกด้วยความยาว  ก่อนที่จะไหลลงอ่าวขัมภัตสู่ทะเลอาหรับ ราว  ทางตะวันตกของเมืองภารุชในรัฐคุชราต

ยังเป็นแม่น้ำสายเดียวของสามสายใหญ่ในคาบสมุทรอินเดียที่ไหลจากทิศตะวันออกไปทางทิศตะวันตก (แม่น้ำที่ไหลทางตะวันตกที่ยาวที่สุด) ร่วมไปกับแม่น้ำตาปตีและแม่น้ำมหี และเป็นแม่น้ำสายเดียวในอินเดียที่ไหลผ่านหุบเขาทรุด ไหลผ่านสัตปุระและเทือกเขาวินธยะ แม่น้ำนรรมทาไหลผ่านรัฐมัธยประเทศ  และรัฐมหาราษฏระ , (ตามเส้นเขตแดนระหว่างรัฐมัธยประเทศกับมหาราษฏระ  จากนั้นไหลตามเขตแดนระหว่างรัฐมหาราษฏระกับรัฐคุชราต
# เอชดี 14412
HD 14412 เป็นดาวแคระเหลืองที่มีระดับสเปกตรัมของ G8V ห่างจากดวงอาทิตย์ 41.86 ปีแสง ในทางตอนใต้ของกลุ่มดาวเตาหลอม
 อ้างอิง
# บาติก
บาติก  หรือ บาเตะ  เป็นเทคนิคย้อมผ้าด้วยวิธีกันด้วยขี้ผึ้ง โดยประยุกต์ใช้กับการย้อมเสื้อผ้าทั้งชุดหรือหมายถึงผ้าที่ใช้เทคนิควิธีนี้ที่มีต้นกำเนิดจากอินโดนีเซีย การทำบาติกใช้วิธีการวาดจุดหรือเส้นเพื่อกันสีโดยอุปกรณ์ที่เรียกว่า จันติง (canting) หรือใช้วิธีการพิมพ์ตัวกันสีที่ทำจากทองแดงที่เรียกว่า จัป (cap) ช่างฝีมือจะเลือกสีโดยจุ่มผ้าเข้ากับสีเดียว จากนั้นเอาขี้ผึ้งออกด้วยน้ำเดือด จากนั้นทำซ้ำหากต้องการหลายสี

ประเพณีการทำบาติกพบได้ในหลายประเทศ แต่บาติกของอินโดนีเซียเป็นที่รู้จักมากที่สุด บาติกของอินโดนีเซียบนเกาะชวามีประวัติอันยาวนานที่ผสมผสานทางวัฒนธรรม กับลวดลายอันหลากหลายที่ได้รับมาจากวัฒนธรรมอันหลากหลาย และได้รับการพัฒนาโดยส่วนใหญ่ทั้งรูปแบบ เทคนิค และคุณภาพของฝีมือช่าง เดือนตุลาคม พ.ศ. 2552 ยูเนสโกบรรจุบาติกของอินโดนีเซียเป็นงานชิ้นเอกของมรดกมุขปาฐะและมรดกที่จับต้องไม่ได้ของมนุษยชาติ (Masterpiece of Oral and Intangible Heritage of Humanity)
# เทือกเขาฆาฏตะวันตก
ฆาฏตะวันตก  เป็นเทือกเขาที่พาดขนานไปกับชายฝั่งทิศตะวันตกของคาบสมุทรอินเดีย โดยอยู่ในประเทศอินเดียโดยทั้งหมด ได้รับการบรรจุอยู่ในมรดกโลกของยูเนสโก และเป็นหนึ่งในแปด "พื้นที่ที่มีความหลากหลายทางชีวภาพสูงที่สุด" ของโลก บางครั้งเรียกผาใหญ่แห่งอินเดีย เทือกเขาพาดผ่านจากเหนือไปใต้ควบคู่ไปกับขอบปลายทางตะวันตกของที่ราบสูงเดกกัน และแยกจากที่ราบสูงโดยที่ราบชายขอบแคบ ๆ เรียกว่า กอนกัน และเรียบไปกับทะเลอาหรับ ยังเป็นที่ตั้งของอุทยานแห่งชาติ เขตรักษาพันธุ์สัตว์ป่า และป่าสงวน 39 แห่ง ที่บรรจุอยู่ในรายชื่อมรดกโลก โดยมี 21 แห่งในรัฐเกรละ, 10 แห่งในรัฐกรณาฏกะ, 5 แห่งในรัฐทมิฬนาฑู และ 4 แห่งในรัฐมหาราษฏระ

เทือกเขาเริ่มต้นใกล้เมืองโสนคาธในรัฐคุชราตทางใต้ของแม่น้ำตาปตีและมีความยาวราว  โดยพาดผ่านรัฐมหาราษฏระ รัฐกัว รัฐกรณาฏกะ รัฐเกรละ และรัฐทมิฬนาฑู สิ้นสุดที่มรุนธุวัซห์มาลัยที่สวามิโทปใกล้ปลายทางใต้ของอินเดีย เทือกเขาเหล่านี้ครอบคลุมพื้นที่  และมีพื้นที่รองรับน้ำของธารน้ำเป็นเกือบร้อยละ 40 ของอินเดีย ฆาฏตะวันตกยังช่วยสกัดกั้นลมมรสุมตะวันตกเฉียงใต้ให้เข้าถึงที่ราบสูงเดกกันได้ ความสูงโดยเฉลี่ยคือ
# พุรหานปุระ
พุรหานปุระ  เป็นเมืองประวัติศาสตร์ขนาดกลาง ตั้งอยู่ในรัฐมัธยประเทศ ประเทศอินเดีย เป็นศูนย์กลางการปกครองของเขตพุรหานปุระ ตั้งอยู่ฝั่งเหนือของแม่น้ำตาปตี อยู่ทางทิศตะวันตกเฉียงใต้ของเมืองโภปาล 340 กม. (211 ไมล์) และอยู่ทางทิศตะวันออกเฉียงเหนือของกรุงมุมไบ 540 กม. (336 ไมล์) เมืองมีเทศบาลที่ยังเป็นหนึ่งในศูนย์กลางปกครองเขตของรัฐมัธยประเทศ 

ประชากร

จากสำมะโนอินเดีย ค.ศ. 2011 พุรหานปุระมีประชากร 210,886 คน แบ่งออกเป็นชายและหญิงที่ 108,187 กับ 102,699 คนตามลำดับ

ศาสนาอิสลามและฮินดูมีผู้นับถือร้อยละ 50.5 กับ 45.8 ตามลำดับ และมีผู้นับถือศาสนาซิกข์และคริสต์เป็นจำนวนน้อย

ในวัฒนธรรมร่วมสมัย
 นครนี้ถูกกล่าวถึงเป็น Burhampoor ในหนังสือ 80 วันรอบโลก โดยฌูล แวร์น
# 54 พิสเซียม
54 Piscium เป็นดาวแคระส้ม ห่างจากดวงอาทิตย์ประมาณ 36 ปีแสงในกลุ่มดาวปลา ในปี 2002 ได้มีการยืนยันว่ามีดาวเคราะห์นอกระบบโคจรรอบดาวฤกษ์นี้ และในปี 2006 ได้ค้นพบว่ามีดาวแคระน้ำตาลชื่อ 54 พิสเซียม บี โคจรรอบด้วย
 อ้างอิง
# เคปเลอร์-62
เคปเลอร์-62 (Kepler-62) เป็นดาวฤกษ์ที่เล็กและเย็นกว่าดวงอาทิตย์ อยู่ในกลุ่มดาวพิณ และห่างจากโลก 990 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 18 เมษายน 2013 มีการประกาศว่าดาวฤกษ์นี้มีดาวเคราะห์โคจรอยู่ห้าดวง สองดวงในนั้นเคปเลอร์-62อีและเคปเลอร์-62เอฟ อยู่ในเขตอาศัยได้ นอกจากนั้น เคปเลอร์-62เอฟ มีแนวโน้มที่จะเป็นดาวเคราะห์หิน
 อ้างอิง
# สโมสรฟุตบอลน็องต์
สโมสรฟุตบอลน็องต์  เป็นสโมสรฟุตบอลของประเทศฝรั่งเศส สโมสรก่อตั้งขึ้นเมื่อวันที่ 21 เมษายน พ.ศ. 2486 ในช่วงสงครามโลกครั้งที่สองอันเป็นผลมาจากสโมสรในท้องถิ่นที่ตั้งอยู่ในเมืองมารวมตัวกันเพื่อจัดตั้งสโมสรใหญ่แห่งหนึ่ง จากปี ค.ศ.1992 ถึง 2007 สโมสรชื่อว่า FC Nantes Atlantique ก่อนกลับมาเล่นใช้ชื่อเดิมในช่วงเริ่มต้นของฤดูกาล 2007–08 ปัจจุบันน็องต์ลงเล่นในลีกเอิง

 เกียรติประวัติ 	

 ระดับประเทศ 

 ลีกเอิง
 ชนะเลิศ (8): 1964–65, 1965–66, 1972–73, 1976–77, 1979–80, 1982–83, 1994–95, 2000–01

 กุปเดอฟร็องส์
 ชนะเลิศ (4): 1978–79, 1998–99, 1999–00, 2021–22

 กุปเดอลาลีก
 ชนะเลิศ (1): 1964–65

 ทรอเฟเดช็องปียง
 ชนะเลิศ (3): 1965, 1999, 2001

 ระดับทวีปยุโรป 

 คัพออฟดิแอ็ลปส์
 ชนะเลิศ (1): 1982

  อ้างอิง
# น็อกเทินส์ โอพัสที่ 9 (ชอแป็ง)
น็อกเทินส์ โอพัสที่ 9 (Nocturnes, Op. 9) เป็นชุดน็อกเทิร์นสามชิ้น แต่งโดยเฟรเดริก ชอแป็งระหว่าง ค.ศ. 1830–1832 เพื่ออุทิศแก่ Marie Pleyel นักเปียโนชาวเบลเยียม น็อกเทิร์นถือว่าเป็นหนึ่งในงานที่เป็นที่รู้จักมากที่สุดของชอแป็งอีกด้วย
 Nocturne in E-flat major, Op. 9, No. 2 

ชอแป็งแต่งน็อกเทิร์นนี้ตอนอายุยี่สิบปี
thumb|ช่วงเปิด|none
thumb|ช่วง C|none
 อ้างอิง
# เคปเลอร์-61
เคปเลอร์-61 (Kepler-61) เป็นดาวแคระส้ม อยู่ในกลุ่มดาวหงส์ และห่างจากโลก 1,100 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 24 เมษายน 2013 มีการประกาศว่าดาวฤกษ์นี้มีดาวเคราะห์โคจรอยู่ในเขตอาศัยได้ชื่อ เคปเลอร์-61บีExoplanet Characterization by Proxy: a Transiting 2.15 R_Earth Planet Near the Habitable Zone of the Late K dwarf Kepler-61 Sarah Ballard, David Charbonneau, Francois Fressin, Guillermo Torres, Jonathan Irwin, Jean-Michel Desert, Elisabeth Newton, Andrew W. Mann, David R. Ciardi, Justin R. Crepp, Christopher E. Henze, Stephen T. Bryson, Steven B. Howell, Elliott P. Horch, Mark E. Everett, Avi Shporer et al. April 26, 2013
 อ้างอิง
# เคปเลอร์-61บี
เคปเลอร์-61บี (Kepler-61b) เป็นดาวเคราะห์นอกระบบซูเปอร์เอิร์ธ ที่โคจรในเขตอาศัยได้ของดาวฤกษ์เคปเลอร์-61 ค้นพบโดยยานอวกาศเคปเลอร์ของนาซ่าด้วยวิธีเคลื่อนผ่าน อยู่ห่างจากโลกประมาณ 1,100 ปีแสง (338 พาร์กเซ็ก) ในกลุ่มดาวหงส์
 อ้างอิง
# เคปเลอร์-62เอฟ
เคปเลอร์-62เอฟ (Kepler-62f) เป็นดาวเคราะห์นอกระบบซูเปอร์เอิร์ธ ที่โคจรในเขตอาศัยได้ของดาวฤกษ์เคปเลอร์-62 เป็นดาวเคราะห์นอกสุดของดาวเคราะห์ห้าดวงที่ค้นพบรอบ ๆ ดาวฤกษ์ ค้นพบโดยยานอวกาศเคปเลอร์ของนาซ่า อยู่ห่างจากโลกประมาณ 990 ปีแสง (304 พาร์กเซ็ก) ในกลุ่มดาวพิณ
# เคปเลอร์-65
เคปเลอร์-65 (Kepler-65) เป็นดาวฤกษ์ที่ใหญ่กว่าดวงอาทิตย์เล็กน้อย มีอย่างน้อยสามดาวเคราะห์
 ดาวเคราะห์
# เจ้าชายอาดัลแบร์ทแห่งปรัสเซีย (ค.ศ. 1884–1948)
เจ้าชายอาดัลแบร์ทแห่งปรัสเซีย  หรือพระนามเต็มคือ อาดัลแบร์ท แฟร์ดีนันท์ เบเร็งการ์ วิคทอร์ แห่งปรัสเซีย  เป็นพระราชโอรสองค์ที่สามในจักรพรรดิวิลเฮ็ล์มที่ 2 แห่งเยอรมนี กับพระนางเอากุสเทอแห่งชเลสวิช-ฮ็อลชไตน์

พระองค์ทรงรับราชการในกองทัพเรือจักรวรรดิ พระองค์ได้เป็นผู้บัญชาการเรือหลวงเดรสเดินในช่วงสงครามโลกครั้งที่หนึ่ง ทรงมียศสุดท้ายเป็นนาวาโท

 ครอบครัว 
พระองค์เสกสมรสกับเจ้าหญิงอเดลาอีเดอแห่งซัคเซิน-ไมนิงเงิน เมื่อวันที่ 3 สิงหาคม ค.ศ. 1914 ที่เมืองวิลเฮ็ลมส์ฮาเฟิน (Wilhelmshaven) ทั้งสองมีพระบุตร 3 องค์ ได้แก่
 เจ้าหญิงวิคโทรีอา มารีนา (Victoria Marina); สิ้นพระชนม์แรกคลอดเมื่อ 4 กันยายน ค.ศ. 1915
 เจ้าหญิงวิคโทรีอา มารีนา (Victoria Marina); 11 กันยายน ค.ศ. 1917 – 21 มกราคม ค.ศ. 1981
 เจ้าชายวิลเฮล์ม วิกเตอร์แห่งปรัสเซีย  (Wilhelm Victor); 15 กุมภาพันธ์ ค.ศ. 1919 – 7 กุมภาพันธ์ ค.ศ. 1989
# บริษัทแพร่สัญญาณทงยาง
บริษัทแพร่สัญญาณทงยาง หรือ ทีบีซี  เป็นอดีตบริษัทที่ประกอบกิจการแพร่สัญญาณวิทยุและโทรทัศน์ของเกาหลีใต้ ตั้งแต่ พ.ศ. 2508 - 2523 โดยมี ลี เบียงชอล ผู้ก่อตั้งบริษัทซัมซุง เป็นผู้บริหารTroubled Tiger: Businessmen, Bureaucrats, and Generals in South Korea - Page 168 Mark Clifford - 1998Understanding Modern East Asian Politics - Page 21 Christian Schafferer - 2005

บริษัทนี้ก่อตั้งเมื่อวันที่ 26 มิถุนายน พ.ศ. 2508 โดยเริ่มกิจการวิทยุกระจายเสียงระบบเอฟเอ็ม ความถี่ 89.1 เมกะเฮิรตซ์ (สัญญาณเรียกขาน: HLCD) ในชื่อ "สถานีวิทยุกรุงโซล" นับเป็นสถานีวิทยุเอฟเอ็มสถานีแรกของเกาหลีใต้ ต่อมาในเดือนธันวาคมปีเดียวกัน ได้จัดตั้งสถานีโทรทัศน์ทงยาง ทางช่องสัญญาณที่ 7 หลังจากนั้นในปี พ.ศ. 2513 ได้เริ่มใช้ระบบเสียงสเตอริโอครั้งแรกในสถานีวิทยุ

บริษัทถูกยุบรวมกับเคบีเอส ตั้งแต่เดือนธันวาคม พ.ศ. 2523 โดยคลื่นวิทยุและโทรทัศน์ของบริษัทแต่เดิมถูกโอนไปเป็นของเคบีเอส ต่อมาในปี พ.ศ. 2554 ได้เปลี่ยนชื่อบริษัทเป็นเจทีบีซี
# จังหวัดนูซาเติงการาตะวันออก
นูซาเติงการาตะวันออก หรือ นูซาเติงการาตีมูร์ราชบัณฑิตยสภา. ประกาศสำนักงานราชบัณฑิตยสภา เรื่อง กำหนดชื่อประเทศ ดินแดน เขตการปกครอง และเมืองหลวง วันที่ 1 กันยายน พ.ศ. 2564 (หน้า 24)  เป็นจังหวัดที่อยู่ทางใต้สุดของประเทศอินโดนีเซีย โดยตั้งอยู่ทางทิศตะวันออกของหมู่เกาะซุนดาน้อย อยู่ทางใต้ของมหาสมุทรอินเดีย และอยู่ทางเหนือของทะเลโฟลเร็ซ ในอาณาเขตมีเกาะทั้งหมด 500 เกาะ โดยมีเกาะที่ใหญ่ที่สุดภายในอาณาเขต เช่น เกาะซุมบา, เกาะโฟลเร็ซ, พื้นที่ทางตะวันตกของเกาะติมอร์ (พื้นที่นี้มีพรมแดนร่วมกับประเทศติมอร์-เลสเต) ในจังหวัดมีการแบ่งเขตการปกครองออกเป็น 21 อำเภอ กับนครระดับอำเภอ คือ กูปัง ถือว่าเป็นเมืองหลักและเมืองที่มีขนาดใหญ่ที่สุดในจังหวัดนี้

ในฐานะที่เป็นดินแดนที่มีประชากรส่วนใหญ่นับถือศาสนาคริสต์ จังหวัดนูซาเติงการาตะวันออกเป็นจังหวัดเดียวในอินโดนีเซียที่ซึ่งโรมันคาทอลิกเป็นลัทธิความเชื่อหลัก จังหวัดแห่งนี้มีพื้นที่รวมทั้งหมด 47,245.82 ตารางกิโลเมตร และมีประชากรรวม 4,683,827 คน จากสำมะโนประชากร พ.ศ. 2554 ส่วนจำนวนประชากรประมาณการล่าสุดในเดือนมกราคม พ.ศ. 2557 คือ 5,070,746 คน เศรษฐกิจของจังหวัดนูซาเติงการาตะวันออกถือว่าอยู่ในหนึ่งจังหวัดที่ยังในระดับด้อยพัฒนาของประเทศอินโดนีเซีย ในขณะนี้ได้เน้นไปสนใจในภาคการท่องเที่ยวเป็นส่วนใหญ่ โดยสถานที่ท่องเที่ยวที่รู้จักกันมากที่สุด ได้แก่ ชุมชนประมงลาบูวันบาโจ, อุทยานแห่งชาติโกโมโด และเขาเกอลีมูตู

 หน่วยการบริหาร 
พื้นที่จังหวัดนูซาเติงการาตะวันออกแบ่งออกเป็น 21 อำเภอหรือกาบูปาเต็น 1 นครหรือโกตา และ 309 ตำบลหรือเกอจามาตัน

อำเภอ

นคร
 กูปัง (เมืองหลัก)